Blaze7451/Wiki-th-20250601 huggingface dataset:
ฟูแลกู

ฟูแลกู (Fuleco) เป็นตัวสัญลักษณ์ประจำการแข่งขันฟุตบอลโลก 2014 ในประเทศบราซิล ได้รับการออกแบบจากอาร์มาดิลโลสามแถบบราซิล (Tolypeutes tricinctus) ซึ่งเป็นอาร์มาดิลโลชนิดหนึ่งที่มีถิ่นกำเนิดในบราซิลและเป็นสัตว์ที่เกือบอยู่ในข่ายใกล้สูญพันธุ์ในบัญชีแดงของสหภาพเพื่อการอนุรักษ์ธรรมชาติ ฟูแลกูได้รับการเปิดตัวอย่างเป็นทางการเมื่อวันที่ 25 พฤศจิกายน ค.ศ. 2012 ในรายการฟังตัสชีกู (Fantástico) ซึ่งเป็นรายการบันเทิงรายสัปดาห์ในเครือข่ายโกลบู (Globo) ของบราซิล
งานออกแบบจากตัวอาร์มาดิลโลนี้ได้รับการคัดเลือกให้เป็นตัวสัญลักษณ์ของฟุตบอลโลก 2014 หลังจากที่ฟีฟ่าและคณะกรรมการจัดการแข่งขันในท้องถิ่นได้พิจารณางานออกแบบ 47 ชิ้นซึ่งเสนอโดยบริษัท 6 แห่งของบราซิล นอกจากนี้ยังมีการสำรวจความนิยมในกลุ่มเป้าหมายหลัก คือ เด็กชาวบราซิลอายุระหว่าง 5 ถึง 12 ปี ซึ่งชื่นชอบงานออกแบบจากตัวอาร์มาดิลโลของบริษัท 100% Design มากที่สุด ชื่อ "ฟูแลกู" มาจากการประสมตัวอักษรจากคำว่า "ฟูชีบอล" (futebol แปลว่า ฟุตบอล) และ "เอโกโลฌีอา" (ecologia แปลว่า นิเวศวิทยา) เข้าด้วยกัน ในวันที่ 26 พฤศจิกายน ค.ศ. 2012 ฟูแลกูได้รับการโหวตให้เป็นชื่อของสัญลักษณ์นำโชคตัวนี้ด้วยคะแนนร้อยละ 48 โดยชนะชื่อ "ซูแซกู" (Zuzeco) ซึ่งได้คะแนนร้อยละ 31 และ "อามีฌูบี" (Amijubi) ซึ่งได้คะแนนร้อยละ 21 จากการโหวตของชาวบราซิลกว่า 1.7 ล้านคน
ฟูแลกูเกิดเมื่อวันที่ 1 มกราคม ค.ศ. 2000 เขาเป็นตัวอย่างของเด็กรุ่นใหม่ที่ชอบใช้คอมพิวเตอร์และเครือข่ายสังคม เป็นอาร์มาดิลโลที่เป็นมิตร ใจดี ชอบพบปะผู้คน มีนิสัยอยากรู้อยากเห็นและชอบสำรวจ เขามีหน้าที่สนับสนุนการอนุรักษ์สิ่งแวดล้อมทางธรรมชาติและเผยแพร่วัฒนธรรมการกีฬา เขาชอบการเล่นฟุตบอลอย่างขาวสะอาด (fair play) โดยมีนักฟุตบอลที่ชื่นชอบที่สุดคือโรนัลโดและเปเล่ นอกจากนี้ เขายังชอบฟังเพลง (โดยเฉพาะเพลงบราซิล) ดูภาพยนตร์แอนิเมชัน อ่านการ์ตูน เล่นเกมในคอมพิวเตอร์ และชอบแกล้งเพื่อนให้งงเล่นด้วยการม้วนขดตัวเป็นลูกบอลระหว่างการแข่งขันฟุตบอล อาหารที่ชอบได้แก่ ผัก ผลไม้ ผลไม้แห้ง และเมล็ดพืช รวมทั้งมะม่วงหิมพานต์

**อ้างอิง**

**แหล่งข้อมูลอื่น**
  เว็บเพจฟูแลกูอย่างเป็นทางการ date=2014-04-05  
หมวดหมู่:สัญลักษณ์นำโชคบราซิล
หมวดหมู่:สัญลักษณ์นำโชคฟุตบอลโลก
หมวดหมู่:ฟุตบอลโลก 2014
หมวดหมู่:ตัวละครที่เป็นอาร์มาดิลโล
อายุ นากาดะ

อายุ นากาดะ (Nakada Ayu; 15 สิงหาคม ค.ศ. 1993 – ) เป็นนักกีฬาฟุตบอลหญิง เธอเกิดที่ยามานาชิ จังหวัดยามานาชิ และปัจจุบันอยู่สังกัดไอแนคโคเบะเลโอเนสซา โดยทำหน้าที่ในตำแหน่งกองกลาง

**ผลงานในระดับอาชีพ**
อายุ นากาดะ เริ่มเล่นฟุตบอลตั้งแต่ชั้นประถมศึกษาปีที่หนึ่ง ในภายหลังบิดาของเธอได้แนะนำให้เธอร่วมสังกัดสโมสรฟุตบอลฟอร์ทูนาเอสซีเลดีส์ และในปี ค.ศ. 2009 นากาดะได้เข้าศึกษาต่อที่โรงเรียนมัธยมปลายโทกิวางิ ซึ่งเป็นโรงเรียนที่มีชื่อเสียงด้านกีฬาฟุตบอลหญิง โดยในปี ค.ศ. 2009 และ 2011 เธอได้ชนะการแข่งขันฟุตบอลหญิงชิงแชมป์มัธยมปลายแห่งประเทศญี่ปุ่น รวมถึงใน ค.ศ. 2010 และ 2011 เธอได้ชนะการแข่งขันรายการชาลเลนจ์ลีกอีสต์ กระทั่งในที่สุด เธอได้รับเลือกให้เป็นตัวแทนทีมชาติญี่ปุ่นชุดเยาวชน เข้าแข่งขันรายการฟุตบอลโลกหญิงอายุไม่เกิน 17 ปี 2010 โดยลงเล่นใน 5 เกม จากทั้งหมดที่มีอยู่ 6 เกม ซึ่งทีมของเธอได้ครองตำแหน่งรองชนะเลิศ
ในปี ค.ศ. 2012 หลังจากสำเร็จการศึกษาระดับชั้นมัธยมปลาย เธอได้เข้าร่วมสังกัดไอแนคโคเบะเลโอเนสซา โดยในวันที่ 15 มีนาคม ได้มีการเปิดศึกอย่างเป็นทางการระหว่างทีมไอแนคโกเบะเลโอเนสซา กับทีมสโมสรฟุตบอลหญิงโกยังแดคโย ในการแข่งขันลีกหญิงชิงแชมป์ญี่ปุ่นและเกาหลีใต้ ส่วนในวันที่ 23 มิถุนายน ทีมของเธอได้พบกับทีมฟูกูโอกะ เจ.อันคลาส ในการแข่งขันนาเดชิโกะลีกคัพ

**รายการที่ชนะ**

**ทีม**
 ; ทีมฟุตบอลโรงเรียนมัธยมปลายโทกิวางิ
** ฟุตบอลหญิงอินเตอร์ไฮ: 2 สมัย (ค.ศ. 2009, 2011)
** ชาลเลนจ์ลีกอีสต์: 2 สมัย (ค.ศ. 2010, 2011)- ; ไอแนคโคเบะเลโอเนสซา
** แอลลีก: 2 สมัย (ค.ศ. 2012, 2013)
** ฟุตบอลหญิงชิงถ้วยพระราชทานสมเด็จพระจักรพรรดินี: 2 สมัย (ค.ศ. 2012, 2013)
** นาเดชิโกะลีกคัพ: 1 สมัย (ค.ศ. 2013)
** ลีกหญิงชิงแชมป์ญี่ปุ่นและเกาหลีใต้: 1 สมัย (ค.ศ. 2012)- ; ทีมชาติญี่ปุ่น
** ฟุตบอลหญิงเอเชียนคัพ รุ่นอายุไม่เกิน 19 ปี: 1 สมัย (ค.ศ. 2011)

**ประวัติทีมชาติ**

**แข่งทัวร์นาเมนต์**
 ญี่ปุ่น ยู-17 ปี
** ค.ศ. 2010 - ฟุตบอลโลกหญิงอายุไม่เกิน 17 ปี 2010- ญี่ปุ่น ยู-20 ปี
** ค.ศ. 2012 - ฟุตบอลโลกหญิงอายุไม่เกิน 20 ปี 2012

**การปรากฏตัว**

**รายการกีฬา**
 สปอร์ตสเอกซ์ (ทางช่องบีเอส เช้าวันอาทิตย์)
 รับเชิญช่วง เชียร์! ฝันรักนักกีฬา

**อ้างอิง**

**ดูเพิ่ม**
 ศิลาวรรณ อินต๊ะมี - กองกลางฟุตบอลหญิงทีมชาติไทย- ชิม ซอ-ย็อน - กองกลางและกองหลังฟุตบอลหญิงทีมชาติเกาหลีใต้

**แหล่งข้อมูลอื่น**
 Ayu_Nakada13- 323032-  仲田歩夢|INAC神戸レオネッサ チーム公式サイト-  ヤングなでしこ 選手名鑑 仲田 歩夢 date=2012-09-06  JFA公式サイト
หมวดหมู่:นักฟุตบอลหญิงชาวญี่ปุ่น
หมวดหมู่:กองกลางฟุตบอล
หมวดหมู่:บุคคลจากจังหวัดยามานาชิ
หมวดหมู่:ผู้เล่นสโมสรฟุตบอลไอแนคโคเบะเลโอเนสซา
แรงงานแฟน

แรงงานแฟน (Fan labor) คือการสร้างสรรค์ผลงานดนตรีหรือสื่อ ๆ ที่มีผู้ติดตามผลงาน (แฟน) เป็นผู้สร้างสรรค์  ซึ่งอาจรวมถึงการสร้างสรรค์งานเขียนที่เป็นเรื่องแต่ง แฟนฟิกชัน บทวิจารณ์วรรณกรรม ศิลปกรรมไม่ว่าจะใช้คอมพิวเตอร์ช่วยเหลือหรือไม่ ดนตรี หรือศิลปะประยุกต์และเครื่องแต่งกาย
แม้ว่าผู้ติดตามจะใช้เวลาอย่างมากในการสร้างสรรค์ และผลงานการสร้างสรรค์ที่เกิดจากแฟนมักใช้ความเชี่ยวชาญระดับเดียวกับที่งานต้นฉบับใช้ แฟนส่วนมากสร้างสรรค์ผลงานในฐานะมือสมัครเล่นเพื่อความบันเทิงของผู้อื่นโดยมิได้ต้องการหรือไม่หวังผลตอบแทน กลุ่มแฟนทั้งหลายเคารพในหลักเศรษฐกิจของการให้เปล่า และเกรงว่าหากมีการเรียกผลตอบแทนจากการสร้างสรรค์ของตน หลักการพื้นฐานของความสัมพันธ์ระดับผู้ติดตามจะเปลี่ยนไปอย่างเห็นได้ชัด และอาจทำให้เกิดการพุ่งเป้าในประเด็นด้านกฎหมายจากผู้ถือลิขสิทธิ์ อย่างไรก็ดีความสามารถที่แฟนเหล่านั้นใช้สามารถหาผลตอบแทนได้ และแฟนบางคนก็ได้รับเชิญให้เข้าร่วมงานผ่านทางผลงานของแฟน ๆ นี้เอง
ในปีหลัง ๆ กลุ่มสื่อต่าง ๆ เริ่มเห็นความสำคัญถึงค่าของแรงงานแฟนและผลของแรงงานแฟนต่อการพัฒนาผลิตภัณฑ์ การทำการตลาด การโฆษณา การประชาสัมพันธ์และการจัดจำหน่าย โดยใช้ประโยชน์จากกิจการของแฟนเพื่อให้เกิดการประชาสัมพันธ์อย่างได้ผลในราคาที่ถูก (เช่น โฆษณาโดริโทสในการแข่งขันซุปเปอร์โบลว์ 2007) ในขณะเดียวกันก็ส่งคำเตือนให้หยุดแก่ผู้สร้างสรรค์ผลงานมือสมัครเล่นที่มีการตั้งข้อสังเกตจากองค์กรแฟนดอม เช่น องค์การเพื่องานดัดแปลง (Organization for Transformative Works) ผู้กำกับดูแลการดัดแปลงผลงานและดูแลประเด็นทางกฎหมายของผลิตภัณฑ์ที่มาจากแฟน
ในกลุ่มย่อยของแฟนดอม เช่นจำพวกแฟนดอมของไซไฟหรือสื่อต่าง ๆ กิจกรรมของแรงงานแฟนอาจเรียกว่า "แฟนแอค" (fanac, ย่อจากคำว่ากิจกรรมของแฟน หรือ fannish activities) โดยคำนี้อาจใช้เรียกกิจกรรมที่ไม่ใช่การสร้างสรรค์ผลงานเสียทีเดียวก็ได้ เช่น จัดทำนิตยสารแฟนแนวไซไฟ (ไม่ได้ลงในเรื่องแฟนฟิกชันโดยตรง) หรือจัดตั้งและความคุมการประชุมไซไฟ หรือชมรมไซไฟต่าง ๆ

**อ้างอิง**
หมวดหมู่:โลกของผู้หลงใหล
หมวดหมู่:ผลงานที่สร้างจากผลงาน
สนามกีฬาโอลิมปิกศตวรรษ

สนามกีฬาโอลิมปิกศตวรรษ หรือที่รู้จักกันในชื่อ เซนเทนเนียล โอลิมปิก สเตเดียม ตั้งอยู่ที่เมืองแอตแลนตา รัฐจอร์เจีย สหรัฐอเมริกา เริ่มก่อสร้างในปี ค.ศ. 1993 แล้วเสร็จในปี ค.ศ. 1996 ซึ่งเป็นสนามกีฬาขนาดใหญ่อันดับที่ 2 ของสหรัฐอเมริกา โดยใช้จัด โอลิมปิก ครั้งที่ 26 ที่อเมริกาเป็นเจ้าภาพ 
หลังจากโอลิมปิกครั้งนั้น สนามได้รับการแปลงสภาพเป็นสนามแข่งเบสบอล ในชื่อ เทอร์เนอร์ฟิลด์ และ สนามกีฬาเซ็นเตอร์พาร์ก ตามลำดับ

**อ้างอิง**
หมวดหมู่:สนามกีฬาโอลิมปิก
หมวดหมู่:สนามกีฬาในแอตแลนตา
ยางรัด

ยางรัดในขนาดและสีต่าง ๆ กัน
ยางรัด (rubber band) เป็นยางเส้นขนาดเล็ก ลักษณะเป็นวง มีความยืดหยุ่น ทำจากยางพารา นิยมนำมาใช้รัดวัสดุสิ่งของขนาดเล็กไว้ด้วยกัน หรือใช้แทนลานสำหรับของเล่นขนาดเล็ก ๆ และยังมีการนำมาใช้รัดอวัยวะเพศเพื่อทำหมันสัตว์อีกด้วย

**ประเภทของยางรัด**
ยางรัดของที่ผลิตในประเทศไทยแบ่งเป็น 2 ชนิด ได้แก่
# ยางแก้ว (Crepe band) มีลักษณะใส มีเนื้อยางมากประมาณร้อยละ 98-100 ปกตินิยมใช้ยางธรรมชาติ มีทั้งชนิดมอดุลัสต่ำและมอดุลัสสูง
# ยางแป้ง (Compound band) มีลักษณะทึบแสงเนื่องจากมีการใส่สารตัวเติมในปริมาณมาก เพื่อลดต้นทุน
หมวดหมู่:ยาง
บอร์ดไข่ปลา

ด้านลายทองแดงของบอร์ดไข่ปลา, ในที่นี้ลายทองแดงเป็นรูปสี่เหลี่ยม
วงจรที่ประกอบอยู่บนบอร์ดไข่ปลา
บอร์ดไข่ปลา (perfboard) เป็นแผงวงจรพิมพ์อเนกประสงค์ชนิดหนึ่ง
ซึ่งนิยมใช้ในการทำชิ้นงานอิเล็กทรอนิกส์ต้นแบบ
แผงวงจรชนิดนี้จะมีรูเจาะไว้ทั่วทั้งแผงอย่างสม่ำเสมอในแนวตารางสี่เหลี่ยม (โดยทั่วไปจะห่างกันรูละ 2.54 มิลลิเมตร)
โดยบนแผงรอบแต่ละรูจะมีลายทองแดงเป็นรูปวงกลมหรือสี่เหลี่ยม ที่แต่ละรูจะไม่เชื่อมต่อกันเลย
ซึ่งเมื่อนำมาใช้ประกอบวงจร จะต้องโยงสายเชื่อมต่อกับแต่ละจุดของวงจรเอง
จากลายทองแดงของแผงวงจรพิมพ์ชนิดนี้ ที่โดยปกติจะเป็นรูปวงกลมและอยู่กันเป็นแผง
จึงเป็นที่มาของชื่อเรียกบอร์ดไข่ปลา
หมวดหมู่:การออกแบบอิเล็กทรอนิกส์
หมวดหมู่:อิเล็กทรอนิกส์
หนีก็ล่า ซ่าก็รัก

หนีก็ล่า ซ่าก็รัก เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย วีรภาพ สุภาพไพบูลย์,วริฏฐิสา ลิ้มธรรมมหิศร จากบทประพันธ์ของ นอร์แมน วีรธรรม เขียนบทโทรทัศน์โดย นอร์แมน วีรธรรม กำกับการแสดงโดย กัลป์ กัลย์จาฤก, วทัญญู อิงควิวัฒน์ ผลิตโดย บริษัท กันตนา โมชั่น พิคเจอร์ จำกัด ออกอากาศทางสถานีโทรทัศน์สีกองทัพบกช่อง 7

**นักแสดง**

**เพลงประกอบละคร**
 เพลง "หนีก็รัก"  - ขับร้องโดย ชิน - ชินวุฒ อินทรคูสิน, ฐิสา - วริฏฐิสา ลิ้มธรรมมหิศร- เพลง "ขอลืมเธอ" - ขับร้องโดย เต้ ปิยะรัฐ กัลย์จาฤก- เพลง "แค่ฉันไม่มีใคร" - ขับร้องโดย ฐิสา วริฏฐิสา ลิ้มธรรมมหิศร

**แหล่งข้อมูลอื่น**
  เรื่องย่อ ละคร หนีก็ล่า ซ่าก็รัก : Gossipstar date=2014-05-20   MThai-  เรื่องย่อ ละคร หนีก็ล่า ซ่าก็รัก : Manager Onlinefix-attempted=yes - 738

**อ้างอิง**
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในปี พ.ศ. 2557
การโจมตีท่าอากาศยานนานาชาติจินนาห์ พ.ศ. 2557

วันที่ 8 มิถุนายน 2557 กองกำลังติดอาวุธอย่างน้อย 10 คน เข้าโจมตีท่าอากาศยานนานาชาติจินนาห์ ในการาจี ประเทศปากีสถาน มีผู้เสียชีวิตอย่างน้อย 29 คน รวมถึงผู้ก่อการจำนวน 10 คน และอีกอย่างน้อย 18 คนได้รับบาดเจ็บ

**เบื้องหลัง**

**การโจมตี**
การโจมตีสนามบินเริ่มขึ้นเมื่อ เวลา 23.20 น. ในวันที่ 8 มิถุนายน และจนถึงเช้าของวันที่ 9 มิถุนายน ผู้ก่อการจำนวน 10 คนได้ฝ่าด่านรักษาความปลอดภัยโดยอยู่ในรถตู้ และโจมตีโจมตีสถานีขนส่งสินค้าของสนามบินด้วยปืนกล ระเบิดขว้าง จรวดอาร์พีจี และวัตถุระเบิดอื่น ๆ ผู้ก่อการได้แต่ตัวเป็นเจ้าหน้าที่รักษาความปลอดภัยซึ่งมีบางส่วนใส่เสื้อเกราะพลีชีพ พวกเขาสวมใส่เครื่องแบบหน่วยรักษาความปลอดภัยสนามบิน (เอเอสเอฟ) และใช้บัตรประชาชนปลอมเข้าสู่สนามบิน หัวหน้าข่าวกรองอาวุโสปากีสถานกล่าวว่าผู้ก่อการบางคนพยายามจี้เครื่องบินแต่ไม่ประสบผลสำเร็จ
หลังการโจมตีประมาณ 90 นาที หน่วยรบพิเศษคอมมานโดจำนวนหลายร้อยนายถึงที่เกิดเหตุและเริ่มต่อสู้กับผู้ก่อการร้าย ภายในไม่กี่ชั่วโมงต่อมา แปดในสิบของผู้ก่อการร้ายถูกหน่วยคอมมานโดยิงจนเสียชีวิตส่วนอีก 2 คนระเบิดตัวเองเมื่อพวกเขาถูกต้อนจนมุม หลังการล้อมโจมตีผู้ก่อการร้ายผ่านไป 5 ชั่วโมง มี 29 คนเสียชีวิตในเหตุการณ์นี้ เจ้าหน้าที่รักษาความปลอดภัยอย่างน้อย 18 นายได้รับบาดเจ็บระหว่างการโจมตีและเข้ารับการรักษาที่โรงพยาบาลซาฮิด 
เครื่องบินของสายการบินนานาชาติปากีสถาน 1 ลำ เครื่องบินของสายการบินแอร์บลู 1 ลำ และเครื่องบินขนส่งสินค้าของสายการบินต่างประเทศได้รับรายงานความเสียหาย ระเบิดขว้างยังนำมายังนำมาใช้โจมตีโรงเก็บเครื่องบินIspahani
หลังจากที่หน่วยคอมมานโดได้เคลียร์พื้นที่สนามบินเรียบร้อยแล้วได้ส่งมอบการดูแลสนามบินคืนให้กับการบินพลเรือนและเอเอสเอฟ

**การยอมรับของกลุ่ม Tehrik-i-Taliban Pakistan**

**ผลที่ตามมา**
การดำเนินงานทั้งหมดของสนามบินถูกระงับ ทุกเที่ยวบินถูกเลื่อนออกไป และสนามบินที่ให้บริการถูกย้ายไปใช้ที่อื่นหลังจากการโจมตี กองทัพบกปากีสถานถูกนำไปใช้ที่สนามบินระหว่างการโจมตี

**การสอบสวน**

**ปฏิกิริยา**

**ในประเทศ**
การโจมตีครั้งนี้ได้ก่อให้เกิดปฏิกิริยาอย่างแพร่หลายในเครือข่ายสังคมออนไลน์ในปากีสถาน ซึ่งได้รับการประณามจากนักการเมือง นักข่าว และนักสังคมวิทยา Imran Khan หัวหน้าพรรคPakistan Tehreek-e-Insaf และผู้นำฝ่ายค้าน ได้ประณามการโจมตีและตำหนิการทำงานของรัฐบาลอย่างหนักโดยเรียกร้องให้เจ้าหน้าที่ระดับสูงของรัฐบาลลาออก

**นานาชาติ**
  -  Hua Chunying โฆษกกระกระทรวงการต่างประเทศของจีน กล่าวว่า "ขอประณามการโจมตีและแสดงความเห็นอกเห็นใจไปยังครอบครัวของเหยื่อเป็นผู้ที่ได้รับบาดเจ็บ" และสนับสนุนมาตราการต่อต้านก่อการร้ายของปากีสถาน-  – กระทรวงการต่างประเทศของอินเดียประณามการโจมตีสนามบินครั้งนี้ ขณะที่เอกอัคราชทูตอินเดียประจำประเทศปากีสถาน TCA Raghavan กล่าวว่า "เราขอประณามการกระทำที่ผ่านมาของการก่อการร้ายในการาจีที่เป็นความปราชัยครั้งสำคัญต่อสันติภาพและความมั่นคงในภูมิภาค" และRaghavanปฏิเสธข้อกล่าวหาว่าอินเดียมีส่วนร่วมในการโจมตีครั้งนี้-  – ทำเนียบขาวได้ประณามการโจมตีครั้งนี้ ด้วยโฆษก Josh Earnest ได้แจ้งถึง"จิตใจของชาวอเมริกันออกไปครอบครัวของเหยื่อและผู้ที่ได้รับบาดเจ็บ"

**อ้างอิง**

หมวดหมู่:การก่อการร้ายต่อท่าอากาศยาน
หมวดหมู่:การก่อการร้ายอิสลาม
หมวดหมู่:การสังหารหมู่ใน พ.ศ. 2557
แม่น้ำบรูไน

แม่น้ำบรูไน
แม่น้ำบรูไน (Sungai Brunei) เป็นแม่น้ำที่ไหลผ่านประเทศบรูไน และไหลออกทะเลที่อ่าวบรูไน สำนักงานสุลต่านบรูไน รวมถึง พระราชวังสุลต่าลบรูไน อยู่บนฝั่งแม่น้ำนี้ กัมปงอาเยร์หรือหมู่บ้านน้ำ ซึ่งเป็นชุมนุมปลูกเป็นเรือนชิดติดกันตั้งอยู่ริมหรือกลางแม่น้ำแห่งนี้ โดยเป็นชุมนุมมาแต่โบราณอายุนานกว่า 1,300 ปีแล้ว และถือเป็นชุมชนริมน้ำที่มีขนาดใหญ่ที่สุดในโลกอีกด้วย 

**อ้างอิง **
หมวดหมู่:แม่น้ำในประเทศบรูไน
หย่งฉี

หรงฉุนชินหวัง พระนามเดิมหย่งฉี (永琪) เป็นเจ้าชายแห่งจักรวรรดิต้าชิง เป็นพระราชโอรสพระองค์ที่ห้าในจักรพรรดิเฉียนหลง ที่ประสูติกับยฺหวีกุ้ยเฟย์ (愉貴妃) 
เจ้าชายหย่งฉีเป็นคนรอบคอบและขยันหมั่นเพียรตั้งแต่ทรงพระเยาว์ ในบรรดาเจ้าชายทั้งหมด ทรงเป็นท่านแรกที่ไปถึงสถานที่เรียนเสมอ ทรงสนิทสนมกับเจ้าชายหย่งเหยี่ยน พระอนุชาต่างพระมารดา ทรงปรีชาสามารถในการตรัสภาษาแมนจูและภาษามองโกลอย่างคล่องแคล่ว และยังทรงรอบรู้ด้านดาราศาสตร์ ภูมิศาสตร์ และการคำนวณปฏิทินจันทรคติ ทรงมีผลงานคือหนังสือเรื่อง เจียวถง เถิงเก่า (蕉桐幐稿) นอกจากนี้ยังทรงปรีชาสามารถในด้านการแต่งบทกวี ประดิษฐ์ตัวอักษร และอีกทั้งยังทรงมีฝีพระหัตถ์ในด้านการขี่ม้าและยิงธนู จากพรสวรรค์เหล่านี้ทำให้พระองค์ทรงเป็นที่สนิทเสน่หาของพระบิดายิ่งนัก ใน ค.ศ.1765 จักรพรรดิเฉียนหลงได้ทรงสถาปนาพระองค์ขึ้นเป็น “หรงชินหวัง” (榮親王) และเป็นพระราชโอรสพระองค์แรกที่ได้รับพระนามอย่างเป็นทางการ นอกจากนี้ตัวอักษรคำว่า “หรง” (榮) นั้นหมายถึง “บารมี” หรือ “เกียรติ” ซึ่งแสดงให้เห็นว่าจักรพรรดิเฉียนหลง ทรงตั้งความหวังไว้สูงมากกับพระราชโอรสองค์นี้

**สิ้นพระชนม์**
เจ้าชายหย่งฉีสิ้นพระชนม์ใน ค.ศ.1766 หลังจากทรงทุกข์ทนทรมานจากโรคที่ไม่รู้จัก เป็นเวลาหลายเดือน (ทรงเริ่มประชวรตั้งแต่ได้รับพระนามเป็นหรงชินหวัง) ทรงได้รับพระนามหลังสิ้นพระชนม์ว่า “ฉุน” (純) อันหมายถึง “บริสุทธิ์” พระนามเต็มหลังสิ้นพระชนม์คือ “หรงฉุนชินอ๋อง” (榮純親王)

**พระสุสาน**
เจ้าชายหย่งฉี มีพระสุสานอยู่ใกล้กับเจ้าชายหย่งหวง (永璜) พระราชโอรสพระองค์ใหญ่ในจักรพรรดิเฉียนหลงที่สิ้นพระชนม์ขณะพระชันษาเพียง 22 ปี พระสุสานในบางครั้งถูกเรียกว่า “พระสุสานรัชทายาท” ตั้งอยู่ในตอนเหนือของกรุงปักกิ่งไปทางทิศตะวันออก อยู่ใกล้กับ อาคารปู้เหล่าถุน ในปี ค.ศ.1958 ที่ของพระสุสานถูกทำลายเพื่อทำการก่อสร้าง โครงกระดูกถูกเคลื่อนย้ายอย่างระมัดระวังและถูกนำไปเก็บไว้ที่พิพิธภัณฑ์

**การถูกสนับสนุน**
พระมารดาของเจ้าชายหย่งฉีไม่ได้เป็นจักรพรรดินีแต่เป็นเพียงกุ้ยเฟย แต่เจ้าชายหย่งฉีกลับได้รับสถาปนาขึ้นเป็นอ๋องชั้นเอก และมีสัญญาณว่าจักรพรรดิเฉียนหลงทรงพิจารณาจะให้เจ้าชายหย่งฉีเป็นรัชทายาท แทนที่เจ้าชายหย่งจีและเจ้าชายหย่งจิ่งที่ประสูติกับจักรพรรดินีจี้ เช่นนี้ก็เป็นที่เชื่อและมั่นใจได้ว่าจักรพรรดิเฉียนหลงได้ทรงสนับสนุนส่งเสริมและหมายมั่นที่จะให้พระราชโอรสพระองค์นี้สืบราชบัลลังก์ต่อจากพระองค์
เจ้าชายหย่งฉีเป็นเจ้าชายที่โดดเด่นที่สุดในบรรดาพระราชโอรสในจักรพรรดิเฉียนหลง และทรงเลือกที่จะประสบความสำเร็จเหมือนกับพระบิดา แต่ก็สิ้นพระชนม์ขณะพระชันษาเพียง 25 ปี ใน ค.ศ.1793 เมื่อจักรพรรดิเฉียนหลงได้พบกับทูตอังกฤษชื่อ จอร์จ มาคาร์ทนีย์ ทูตคนนี้ก็พูดยกย่องและชื่นชอบในตัวองค์ชายหย่งฉีเป็นอันมาก

**พระบรมวงศานุวงศ์**
 พระบิดา: จักรพรรดิเฉียนหลง- พระมารดา: อวี๋กุ้ยเฟย จากสกุลเคอหลี่เย่เท่อ- พระชายา
** พระชายาเอก จากสกุลซีหลินเจวี๋ยหลัว
** พระชายารอง จากสกุลสั่วชั่วหลัว
** พระชายารอง จากสกุลกวาเอ่อร์เจีย
** พระชายารอง จากสกุลอีเอ่อร์เกินเจวี๋ยหลัว
** พระชายารอง จากสกุลว่านหลิวฮา
** พระสนม จากสกุลหู- พระโอรส
** เจ้าชาย (ไม่ปรากฏพระนาม) (1759-1759)
** เจ้าชาย (ไม่ปรากฏพระนาม) (1760-1760)
** เจ้าชาย (ไม่ปรากฏพระนาม) (1761-1763)
** เจ้าชาย (ไม่ปรากฏพระนาม) (1764-1764)
** เจ้าชายเหมียนอี้ (绵亿,1764-1815) หรงเค่อจวิ้นหวัง (榮恪郡王,1784-1815)
** เจ้าชาย (ไม่ปรากฏพระนาม) (1765-1765)
*พระธิดา
** เจ้าหญิงกู้ซาน (ไม่ปรากฏพระนาม) 
หมวดหมู่:เจ้าชายราชวงศ์ชิง
เมตตานิสังสสุตตปาฐะ

เมตตานิสังสสุตตปาฐะ หรือ เมตตานิสังสสุตตปาโฐ เป็นพุทธพจน์ขององค์สมเด็จพระสัมมาสัมพุทธเจ้า ว่าด้วยอานิสงส์ของการเจริญเมตตา ซึ่งได้รับการบันทึกไว้ในพระสุตตันตปิฎก และในเวลาต่อมาได้กลายเป็นหนึ่งในบทสวดมนต์ ที่ชาวพุทธนิยมสวดสาธยาย ได้รับการรวบรวมไว้ในภาณวาร หรือหนังสือสวดมนต์ฉบับหลวง 

**ที่มา == 
เมตตานิสังสสุตตปาฐะ เป็นการรวบรวมเอาเนื้อหาจากเมตตสูตร ในอัฏฐกนิบาต อังคุตตรนิกาย ในพระสุตตันตปิฎก และจากเมตตสูตร ในทสก-เอกาทสกนิบาต อังคุตตรนิกาย ในพระสุตตันตปิฎก โดยเมตตสูตร ในอัฏฐกนิบาต กล่าวถึงอานิสงส์ของเมตตา 8 ประการ ขณะที่เมตตสูตรในทสก-เอกาทสกนิบาต กล่าวถึงอานิสงส์ 11 ประการ อย่างไรก็ตาม เนื้อหาเกี่ยวกับอานิสงส์ตรงกันทั้ง 2 พระสูตร เพียงแต่ในพระสูตรหลังมีการเพิ่มอานิสงส์เข้ามาอีก 3 ประการ นอกจากนี้ เมตตสูตร ในอัฏฐกนิบาต ยังได้มีการเพิ่มคาถาเข้ามาว่าด้วยคุณแห่งการเจริญเมตตา ว่าไม่ยังให้ผู้นั้นก่อเวรกับใคร เป็นต้น
ทั้งนี้ ในเมตตสูตรบทหลังซึ่งปรากฏอานิสงส์ 11 ประการ มิได้ระบุถึงสถานที่แสดงพระสูตรไว้ แต่ในเมตตสูตรบทแรกได้ระบุไว้ว่า สมเด็จ "พระผู้มีพระภาคประทับอยู่ ณ พระวิหารเชตวัน อารามของท่านอนาถบิณฑิกเศรษฐี ใกล้พระนครสาวัตถี" แล้วทรงตรัสพระสูตรนี้แก่ภิกษุทั้งหลาย ซึ่งเมื่อนำพระสูตรทั้ง 2 มารวมกันเป็นเมตตานิสังสสุตตปาฐะ เนื้อความจึงสมบูรณ์ยิ่งขึ้น กล่าวคือ เมตตสูตรแรกปรากฏสถานที่แสดง แต่อานิสงส์มีเพียง 8 ประการ ขณะที่เมตตสูตรที่ 2 ไม่ปรากฏที่มา แต่มีเนื้อหากล่าวถึงอานิสงส์ 11 ประการ ขณะที่เมตตานิสังสสุตตปาฐะ ปรากฏสถานที่แสดงพระสูตรจากเมตตสูตรแรก และอานิสงส์ 11 ประการจากเมตตสูตรหลัง

**เนื้อหา == 
เนื้อหาของเมตตานิสังสสุตตปาฐะ (รวมถึงเมตตสูตรทั้ง 2 สูตร) กล่าวถึงอานิสงส์ของการเจริญเมตตา หรือเมตตาเจโตวิมุติ ว่ามีทั้งสิ้น 11 ประการ กล่าวคือ 
# หลับก็เป็นสุข  
# ตื่นก็เป็นสุข  
# ไม่ฝันเห็นสิ่งลามก  
# เป็นที่รักของมนุษย์  
# เป็นที่รักของอมนุษย์  
# เทวดาย่อมรักษา  
# ไฟ ยาพิษ หรือศาตราไม่กล้ำกรายผู้นั้น  
# จิตย่อมตั้งมั่นโดยรวดเร็ว  
# สีหน้าย่อมผ่องใส  
# เป็นผู้ไม่หลงใหลทำกาละ  
# เมื่อแทงตลอดคุณธรรมที่สูงขึ้นไปยังไม่ได้ ย่อมไปบังเกิดในพรหมโลก 
จากนั้น สมเด็จพระผู้มีพระภาคเจ้าตรัสย้ำเตือนว่า  "เมื่อเมตตาเจโตวิมุตติ อันบุคคลเสพแล้วเจริญแล้ว ทำให้มากแล้ว ทำให้เป็นดุจยาน ทำให้เป็นที่ตั้ง ให้ตั้งมั่นโดยลำดับ สั่งสมดีแล้ว ปรารภด้วยดีแล้ว พึงหวังอานิสงส์ 11 ประการนี้แล" 
ในพระสูตรทั้ง 2 จบลงเพียงเท่านี้ แต่ในเมตตานิสังสสุตตปาฐะได้มีสร้อยท้ายต่อไปว่า "อิทมโวจ ภควา อตฺตมนา เต ภิกขุ ภควโต ภาสิตํ อภินนฺทนฺติ" หรือ "พระผู้มีพระภาคเจ้า, ได้ตรัสธรรมปริยายอันนี้แล้ว, พระภิกษุทั้งหลายเหล่านั้น, ก็มีใจยินดีพอใจในภาษิตของพระผู้มีพระภาคเจ้า, พระองค์นั้น ด้วยประการฉะนี้แล"

**อ้างอิง**

**บรรณานุกรม**
พระไตรปิฎกฉบับมหามกุฏราชวิทยาลัย พระสุตตันตปิฎก อังคุตรนิกาย สัตตก-อัฏฐก-นวกนิบาต เล่ม 4
*พระไตรปิฎกฉบับมหามกุฏราชวิทยาลัย พระสุตตันตปิฎก อังคุตรนิกาย ทสก-เอกาทสกนิบาต เล่ม 5
*สมเด็จพระสังฆราช (ปุสฺสเทว). 2538. หนังสือสวดมนต์ฉบับหลวง. กรุงเทพฯ. มหามกุฏราชวิทยาลัย.
หมวดหมู่:พุทธมนต์
วัดสระสี่มุม (จังหวัดราชบุรี)

วัดสระสี่มุม  ตั้งอยู่ หมู่ 2 ตำบลเขาขลุง อำเภอบ้านโป่ง จังหวัดราชบุรี  ฝ่ายเถรวาท มหานิกาย

**เนื้อที่==    
มีเนื้อที่ประมาณ 16 ไร่ 3 งาน 14 ตารางวา

**ประวัติวัด**
วัดสระสี่มุม  เกิดขึ้นจากการชักชวนกันให้ตั้งวัดขึ้นใหม่ของชาวบ้านที่บ้านสระสี่มุม เพราะต้องไปทำบุญที่วัดเขาขลุงไกลมาก จึงเริ่มตั้งวัดขึ้น โดย นางริ้ว  เป็นผู้ริเริ่มก่อตั้งร่วมกับชาวบ้าน เดิมวัดตั้งอยู่ติดลำห้วยทางทิศเหนือของสระสี่มุม ห่างจากสระประมาณ 2 เส้น ตั้งขึ้นเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515 ปัจจุบันมีพระครูวิหารการโกวิท เป็นเจ้าอาวาส

**ประวัติสระสี่มุม**
สระสี่มุม เป็นสระน้ำโบราณ ที่กองทัพทหารขุดขึ้นเพื่อเป็นที่กักเก็บน้ำไว้ใช้ในฤดูแล้งยามศึกสงคราม  มีขนาดกว้าง 137 เมตร ยาว 133 เมตร มีลักษณะเป็นสี่เหลี่ยมสี่มุม

**ลำดับเจ้าอาวาส==  
# หลวงพ่อที
# หลวงพ่อโท่
# หลวงพ่อชื่น
# พระอธิการสว่าง
# พระอธิการพวง
# พระครูสังฆรักษ์เทิ้ม  วรปทุโม
# พระครูวิหารการโกวิท (สมศักดิ์  อุวฒทโน) พ.ศ. 2533 - ปัจจุบัน

**อ้างอิง**

** แหล่งข้อมูลอื่น**
สระสี่มุม
เสือดาวอาระเบีย

เสือดาวอาระเบีย หรือ เสือดาวอาหรับ (Arabian leopard; อาหรับ: نمر; Panthera pardus nimr) เสือใหญ่จำพวกเสือดาวชนิดหนึ่ง
เสือดาวอาระเบีย เป็นเสือดาวชนิดย่อยชนิดหนึ่ง พบกระจายพันธุ์ในภูมิภาคตะวันออกกลางแถบคาบสมุทรอาระเบียจนถึงคาบสมุทรไซนาย เสือดาวอาระเบียจัดเป็นเสือดาวขนาดเล็ก มีขนาดเล็กกว่าเสือดาวที่พบในทวีปแอฟริกาและในทวีปเอเชีย โดยจัดเป็นเสือดาวชนิดที่มีขนาดเล็กที่สุด ตัวผู้ที่อาศัยอยู่ทางตอนเหนือของทะเลทรายจูดีนของอิสราเอล เมื่อโตเต็มที่มีน้ำหนักเพียง 30 กิโลกรัม และตัวเมียเพียง 23 กิโลกรัมเท่านั้น
เสือดาวอาระเบีย เป็นสัตว์ที่อาศัยอยู่ตามลำพังและโดดเดี่ยวในสภาพแวดล้อมที่เป็นหุบเขาหรือทะเลทรายแห้งแล้งของคาบสมุทรอาระเบีย โดยใช้ถ้ำหรือซอกหลีบหินต่าง ๆ เป็นที่อยู่อาศัย เสือดาวที่อาศัยอยู่ในเขตภูเขานูฟา จะกินน้ำโดยอาศัยจากหมอกที่จับตัวแน่นหนาจนกลายเป็นฝนตกลงมา ซึ่งก็ตกเพียงปีละไม่กี่ครั้งเท่านั้น และถือเป็นพื้นที่ ๆ ชุ่มชื้นที่สุดในภูมิภาคแถบนี้ เสือดาวอาระเบีย ถือเป็นสัตว์นักล่าที่อยู่บนสุดของห่วงโซ่อาหาร โดยอาศัยอยู่ในพื้นที่เดียวกันร่วมกับสัตว์นักล่าชนิดอื่น ๆ เช่น หมาป่าอาระเบีย, ไฮยีนาลายแถบ โดยจะล่าสัตว์ต่าง ๆ กินเป็นอาหาร เช่น ไฮแรกซ์, กระต่ายป่า, แกะหรือแพะภูเขา หรือปศุสัตว์ต่าง ๆ ของชนพื้นเมือง รวมถึงสัตว์ขนาดเล็กอย่างนก, กบ หรือแมลงด้วย
เสือดาวอาระเบีย นับเป็นสัตว์เลี้ยงลูกด้วยนมชนิดหนึ่งที่อยู่ในสภาวะใกล้สูญพันธุ์อย่างยิ่ง ในธรรมชาติคาดว่ามีจำนวนประชากรเหลือไม่ถึง 200 ตัว และมีการบันทึกภาพการเคลื่อนไหวในธรรมชาติที่แสดงให้เห็นถึงพฤติกรรมและความเป็นอยู่ได้เพียงแค่ไม่กี่ครั้งเท่านั้น

**อ้างอิง**

**แหลบ่งข้อมูลอื่น**
หมวดหมู่:เสือดาว
ฟรีเมียม

ในการทำธุรกิจแบบฟรีเมียม จะมีการเริ่มจากสิ่งที่ไม่เสียค่าใช้จ่ายก่อน
ฟรีเมียม (freemium) (เป็นหน่วยคำควบระหว่าง free กับ premium) เป็นกลยุทธ์การตั้งราคาสินค้าที่สินค้าหรือบริการ (ปกติจะเป็นพวกที่ให้บริการทางดิจิทัล เช่น ซอฟต์แวร์ สื่อ เกม หรือบริการทางเว็บ) นั้นให้บริการโดยไม่เสียค่าใช้จ่าย แต่จะต้องใช้เงิน (พรีเมียม) ในการซื้อฟังก์ชันสงวนไว้หรือสินค้าเสมือน 
PC World รายงานว่าในเดือนมิถุนายนปี 2554 โปรแกรมป้องกันไวรัสที่ต้องจ่ายเงินแบบเดิมเริ่มที่จะเสียส่วนแบ่งทางการตลาดให้กับโปรแกรมป้องกันไวรัสแบบฟรีเมียม
ตั้งแต่ปี 2557 สตีม (ซอฟต์แวร์)เริ่มรับเกม early access มาไว้ในร้านมากขึ้น เกมจำนวนมากในกลุ่มนี้หาเงินแบบฟรีเมียม ทำให้เกิดข้อกังขาว่าเกมเหล่านี้มักจะมีปัญหาต้องจ่ายเงินเพื่อให้ชนะ หรือว่าเป็นเกมคุณภาพต่ำ ทำให้วาล์วคอร์ปอเรชันต้องออกกฎที่เข้มงวดขึ้น

**อ้างอิง**
หมวดหมู่:การตลาด
หมวดหมู่:คำสร้างใหม่
เทศบาลเมืองศิลา

เทศบาลเมืองศิลา เป็นองค์กรปกครองส่วนท้องถิ่นประเภทเทศบาลเมือง ในอำเภอเมืองขอนแก่น จังหวัดขอนแก่น มีสถานะเป็นเขตปริมณฑลของเทศบาลนครขอนแก่น เป็นหนึ่งในเมืองที่มีเติบโตและขยายตัวอย่างรวดเร็ว

**ที่ตั้งและอาณาเขต**
เทศบาลเมืองศิลามีพื้นที่เขตติดต่อกับพื้นที่ใกล้เคียง ดังนี้- ทิศเหนือ ติดต่อกับเขตเทศบาลตำบลสำราญ- ทิศตะวันออก ติดต่อกับเขตเทศบาลตำบลหนองตูมและเขตองค์การ​บริหาร​ส่วน​ตำบลโคกสี- ทิศใต้ ติดต่อกับเขตเทศบาลตำบลบึงเนียม เขตเทศบาลตำบลพระลับ และเขตเทศบาลนครขอนแก่น- ทิศตะวันตก ติดต่อกับเขตเทศบาลนครขอนแก่น เขตเทศบาลเมืองบ้านเป็ด เขตองค์​การบริหาร​ส่วน​ต​ำ​บล​แดงใหญ่ และเขตเทศบาล​ตำบลบ้านค้อ​

**ประวัติ**
เดิมพื้นที่ตำบลศิลาอยู่ในเขตการปกครองของตำบลพระลับ อำเภอเมืองขอนแก่นทั้งหมด ต่อมาในวันที่ 30 กันยายน พ.ศ. 2490 ได้แยกพื้นที่หมู่ 2, 4–14, 17–18, 20 และหมู่ที่ 24 รวมทั้งหมด 15 หมู่บ้าน จัดตั้งขึ้นเป็นตำบล ชื่อว่า "ตำบลบ้านศิลา" (ปัจจุบันชื่อตำบลศิลา)
ตำบลศิลามีฐานะเป็นสภาตำบลที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลศิลาในวันที่ 30 มกราคม พ.ศ. 2539 และได้รับการยกฐานะเป็นเทศบาลเมืองศิลาในวันที่ 24 สิงหาคม พ.ศ. 2555

**อ้างอิง**

**แหล่งข้อมูลอื่น**
  เว็บไซต์เทศบาลเมืองศิลา
ศิลา
ศิลา
จังหวัดเชียงตุง

จังหวัดเชียงตุง (ကျိုင်းတုံခရိုင်) เป็นจังหวัดหนึ่งของรัฐฉานในประเทศพม่า แบ่งการปกครองออกเป็น 5 อำเภอ

**เขตการปกครอง**
จังหวัดเชียงตุง แบ่งการปกครองออกเป็น 5 อำเภอ (မြို့နယ်) ได้แก่- อำเภอเชียงตุง (ကျိုင်းတုံမြို့နယ်; Kengtung Township) — เป็นที่ตั้งของเมืองเชียงตุง ซึ่งเป็นศูนย์กลางการบริหาร เศรษฐกิจ และเป็นอำเภอที่มีประชากรมากที่สุดของจังหวัด- อำเภอเมืองขาก (မိုင်းခတ်မြို့နယ်; Mong Khet Township)- อำเภอเมืองยาง (မိုင်းယန်းမြို့နယ်/Mong Yang Township) — พื้นที่ส่วนหนึ่งของอำเภอเมืองยาง คือในเขตพื้นที่ของเมืองป๊อก (မိုင်းပေါက်မြို့/Mong Pawk) อยู่ภายใต้การควบคุมอย่างเบ็ดเสร็จของกองทัพรวมแห่งรัฐว้า (UWSM) และถูกกำหนดให้เป็นเขตปกครองพิเศษที่ 2- อำเภอเมืองเป็ง (မိုင်းပြင်းမြို့နယ်; Mong Ping Township) — มีการจัดแบ่งพื้นที่บางส่วนเพื่อจัดตั้งเป็นกิ่งอำเภอต่งตา- อำเภอเมืองลา (မိုင်းလားမြို့နယ်; Mong La Township) — อยู่ภายใต้การควบคุมอย่างเบ็ดเสร็จของกองทัพสัมพันธมิตรชาติประชาธิปไตย (NDAA) ถูกกำหนดให้เป็นเขตปกครองพิเศษที่ 4 และกำลังได้รับการพิจารณาจัดตั้งเป็นจังหวัด
การแบ่งเขตอำเภอของจังหวัดเชียงตุง รัฐฉาน ประเทศเมียนมาร์

**อ้างอิง**
เชียงตุง
เสือ สิงห์ กระทิง บ๊อง

เสือ สิงห์ กระทิง บ๊อง เป็นบทประพันธ์โดย 12 มีนา ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3

**เรื่องย่อ**
เปิดตัว ก๊วนเจ้าป่า ร้านขายของเก่าแห่งพัทยา ประกอบด้วย ขาล หนุ่มหัวไวไอคิวลื่น นักย้อมแมวของเก่า , สิงโต ลูกผู้ชายมากกก ชอบเรื่องการต่อสู้และแข่งรถเป็นชีวิตจิตใจ , กูปรี หนุ่มผู้รักเสียงเพลง เจ้าชู้เป็นที่หนึ่ง ป้อก่อนงานทีหลัง , อู๊ดอู๊ด พี่ชายของขาล ซุ่มซ่ามป้ำเป๋อตลอด ดูเหมือนเด็กที่ไม่โต เพราะตอนเด็กถูกทิ้งให้อดข้าวอดนม นี่คือสี่สมาชิกของร้านก๊วนเจ้าป่า ถึงแม้กิจการจะไม่รุ่งซักที แต่พวกเขาก็มีความฝันทะเยอทะยานจะตอบแทนบ้านเลี้ยงเด็กกำพร้าที่อุปถัมภ์พวกเขาทั้งสี่คนให้ได้

**รายชื่อนักแสดงนำ**

**เพลงประกอบละคร**
# เพลง หัวใจอัศวิน (เพลงเปิด) - ขับร้องโดย : กิตตินันท์ ชินสำราญ
# เพลง แอบรัก...แอบรอ - ขับร้องโดย : มิณฑิตา วัฒนกุล
# เพลง แอบรัก...แอบรอ (Acoustic) (เพลงปิด) - ขับร้องโดย : พล นพวิชัย

**ข้อมูลการงดออกอากาศ**
 วันที่ 18 กันยายน พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบแรก กลุ่ม อี ระหว่าง ทีมชาติไทย พบกับ ทีมชาติติมอร์-เลสเต้ ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33- วันที่ 22 กันยายน พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบแรก กลุ่ม อี ระหว่าง ทีมชาติไทย พบกับ ทีมชาติอินโดนีเซีย ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33- วันที่ 30 กันยายน พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบรองชนะเลิศ ระหว่าง ทีมชาติไทย พบกับ ทีมชาติเกาหลีใต้ ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33- วันที่ 2 ตุลาคม พ.ศ. 2557 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดการแข่งขันกีฬาเอเชียนเกมส์ 2014 ฟุตบอลชาย รอบชิงชนะเลิศ ระหว่าง ทีมชาติเกาหลีเหนือ พบกับ ทีมชาติเกาหลีใต้ ตั้งแต่เวลา 18.00 - 20.00 น. โดยออกอากาศพร้อมกับช่อง 3 เอชดี ช่อง 33

**อ้างอิง**

**แหล่งข้อมูลอื่น**
  Official Fanpage-  เรื่องย่อละคร เสือ สิงห์ กระทิง บ๊อง : กระปุก-   เรื่องย่อละคร เสือ สิงห์ กระทิง บ๊อง : Manager Online date=2014-09-07 - 766
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์ไทยในปี พ.ศ. 2557
ร้ายรักพยัคฆ์กังฟู

ร้ายรักพยัคฆ์กังฟู เป็นบทประพันธ์ของ วาเจณ บทโทรทัศน์โดย ณัชภีม - สมภพ เวชชพิพัฒน์ กำกับการแสดงโดย ธรธร สิริพันธ์วราภรณ์ ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3 

**เรื่องย่อ**

**รายชื่อนักแสดงนำ**

**เพลงประกอบละคร**
 เพลง ไม่ยอมก้มหัว - ขับร้องโดย รัฐภูมิ โตคงทรัพย์- เพลง เพราะเธอเพียงผู้เดียว - ขับร้องโดย ธรรศภาคย์ ชี (บี้ เคพีเอ็น)- เพลง ใจบอกเธอ - ขับร้องโดย ลลิตา สิงห์โตทอง (เนย ซินญอริต้า)

**ข้อมูลการออกอากาศ**
 วันที่ 21 กันยายน พ.ศ. 2557 ละครซึ่งนำเสนอเป็นตอนแรก ออกอากาศช้ากว่าเวลาปกติ โดยออกอากาศในเวลา 21.45 - 00.15 น. เนื่องจากทางสถานีร่วมกับซีทีเอชถ่ายทอดสดฟุตบอลบาร์เคลย์ส พรีเมียร์ลีก อังกฤษ ฤดูกาล 2014/2015 ระหว่าง เลสเตอร์ซิตี พบกับ แมนเชสเตอร์ยูไนเต็ด จากสนามคิงเพาเวอร์สเตเดียม ประเทศอังกฤษ ตั้งแต่เวลา 19.15 - 21.30 น.
*วันที่ 10 ตุลาคม พ.ศ. 2557 ละครซึ่งนำเสนอเป็นตอนที่ 8 เริ่มออกอากาศคู่ขนานกับระบบดิจิทัลภาคพื้นดินความละเอียดสูงทางช่อง 33

**อ้างอิง**

**แหล่งข้อมูลอื่น**
  เรื่องย่อละคร ร้ายรักพยัคฆ์กังฟู : กระปุก-  เรื่องย่อละคร ร้ายรักพยัคฆ์กังฟู : PR-Variety date=2014-08-10 -  เรื่องย่อละคร ร้ายรักพยัคฆ์กังฟู : Manager Online date=2014-09-07 -  เรื่องย่อละคร ร้ายรักพยัคฆ์กังฟู  : Gossipstar date=2014-09-21   MThai- 768
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย ธรธร สิริพันธ์วราภรณ์
หมวดหมู่:ละครโทรทัศน์โดยบรอดคาซท์ ไทย เทเลวิชั่น
อัลยอลี

อัลยอลี (alhòli) หรือ อายอลี (aiòli) เป็นมายองเนสรสกระเทียมจากภูมิภาคพรอว็องส์ ประเทศฝรั่งเศส ส่วนผสมหลักคือ กระเทียม น้ำมันมะกอก และไข่แดง บางสูตรใส่น้ำมะนาวและมัสตาร์ดลงไปด้วย ใช้รับประทานกับอาหารทะเล อาหารทอด และผักต้ม นิยมรับประทานกับซุปปลาแบบพรอว็องส์และครูตง (ขนมปังกรอบชิ้นเล็ก ๆ) คำว่า "อัลยอลี" มาจากภาษาพรอว็องส์ alh 'กระเทียม' (< ภาษาละติน allium) + òli 'น้ำมัน' (< ภาษาละติน oleum) 

**อ้างอิง**
 ณวรา. "คำสุดท้าย: อาโอลิ." ครัว. ปีที่ 18 ฉบับที่ 112 มกราคม 2555. หน้า 136.

**แหล่งข้อมูลอื่น**
 Video on making Alioli in 2 minutes
หมวดหมู่:มายองเนส
หมวดหมู่:อาหารจากกระเทียม
หมวดหมู่:อาหารอุตซิตา
หมวดหมู่:อาหารพรอว็องส์
หมวดหมู่:อาหารกาตาลา
หมวดหมู่:อาหารสเปน
หมวดหมู่:อาหารฝรั่งเศส
หมวดหมู่:อาหารอิตาลี
หมวดหมู่:อาหารมอลตา
เรวุฒิ จินดาพล

เรวุฒิ จินดาพล (14 กุมภาพันธ์ พ.ศ. 2501 - 25 ธันวาคม พ.ศ. 2547) อดีตสมาชิกสภาผู้แทนราษฎรจังหวัดภูเก็ต 3 สมัย

**ประวัติ**
เรวุฒิ จินดาพล เกิดเมื่อวันที่ 14 กุมภาพันธ์ พ.ศ. 2501 เป็นบุตรคนที่ 5 ของนายอรัญ และ นางเบญญา จินดาพล มีพี่น้อง 7 คน สำเร็จการศึกษาระดับประกาศนียบัตรวิชาชีพ จากวิทยาลัยอาชีวศึกษาภูเก็ต
ชีวิตครอบครัวสมรสกับนางสุรีย์พร มีธิดา 1 คน

**ถึงแก่อสัญกรรม**
เรวุฒิ จินดาพล เสียชีวิตด้วยโรคหัวใจ เมื่อวันที่ 25 ธันวาคม พ.ศ. 2547 ด้วยอายุ 46 ปี

**การทำงาน**
เรวุฒิ มีอาชีพคือเกษตรกร จนเมื่อ พ.ศ. 2529 เรวุฒิ เริ่มเป็นที่รู้จักของประชาชน ด้วยการเป็นผู้นำการคัดค้านการสร้างโรงงานถลุงแร่แทนทาลัมขึ้น ที่ตำบลรัษฎา อำเภอเมือง จังหวัดภูเก็ต โดยเชื่อว่าจะก่อให้เกิดมลภาวะร้ายแรง กระแสต่อต้านลุกลามจนทำให้เกิดการชุมนุมประท้วงนำไปสู่เหตุการณ์จลาจลแทนทาลัม เมื่อวันที่ 23 มิถุนายน พ.ศ. 2529 และเขาถูกจับกุมตัวจากเหตุการณ์ดังกล่าว

**งานการเมือง**
เรวุฒิได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคพลังใหม่ และได้รับเลือกติดต่อกันรวม 3 ครั้ง

**สมาชิกสภาผู้แทนราษฎร**
เรวุฒิ จินดาพล ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดภูเก็ต สังกัดพรรคพลังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดภูเก็ต สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดภูเก็ต สังกัดพรรคชาติไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองภูเก็ต
หมวดหมู่:นักเคลื่อนไหวด้านสิ่งแวดล้อมชาวไทย
หมวดหมู่:นักการเมืองจากจังหวัดภูเก็ต
หมวดหมู่:สมาชิกสภาผู้แทนราษฎรจังหวัดภูเก็ต
หมวดหมู่:พรรคพลังใหม่
หมวดหมู่:นักการเมืองพรรคชาติไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
พระพุทธนฤมลธรรโมภาส

พระพุทธนฤมลธรรโมภาส เป็นพระพุทธรูปที่สำคัญอีกองค์หนึ่งของประเทศไทย สร้างขึ้นโดยพระบาทสมเด็จพระจุลจอมเกล้าเจ้าอยู่หัวโดยทรงพระกรุณาโปรดเกล้าให้พระวรวงศ์เธอ พระองค์เจ้าประดิษฐวรการ เป็นผู้หล่อมีลักษณะงามบริสุทธิ์เป็นกะไหล่ทองทั้งพระองค์ นั่งสมาธิเพชร หน้าตักกว้าง 22.5 นิ้ว สูง 36.5 นิ้ว 
พระพุทธนฤมลธรรโมภาส  ปัจจุบันประดิษฐานอยู่ ณ วัดนิเวศธรรมประวัติ ตำบลบ้านเลน อำเภอบางปะอิน จังหวัดพระนครศรีอยุธยา

**อ้างอิง**
พุทธนฤมลธรรโมภาส
พุทธนฤมลธรรโมภาส
ตั้งฉ่าย

ตั้งฉ่าย  (tung tsaic=冬菜; Tianjin preserved vegetable zh|c=天津冬菜;|p=Tiānjīn dōngcài ความหมาย ผักฤดูหนาวเทียนจิน) เป็นผักดองแบบจีนที่นิยมใส่ในก๋วยเตี๋ยว ข้าวต้มเครื่อง และยำแบบจีน มีต้นกำเนิดจากเทียนจิน ประเทศจีน ทำจากผักกาดขาวหรือผักหางหงส์ สับให้เป็นชิ้นเล็ก ผึ่งในที่ร่ม แล้วเคล้ากับเกลือและกระเทียม ตากแดดพอหมาด เก็บใส่กระปุกไว้ราว 1 เดือน ถ้าเป็นอาหารเจสำหรับชาวพุทธที่กินเจจะไม่ใส่กระเทียม

**อ้างอิง**
 สุทัศน์ ศุกลรัตนเมธี. สืบสานตำนานอาหารแต้จิ๋ว. กทม. ตู้กับข้าว. 2556
หมวดหมู่:อาหารจีน
หมวดหมู่:อาหารหมักดอง
หมวดหมู่:เทียนจิน
หมวดหมู่:คำและวลีภาษาแต้จิ๋ว
วิเศษ ใจใหญ่

วิเศษ ใจใหญ่ (7 มีนาคม พ.ศ. 2482 – 20 ตุลาคม พ.ศ. 2562) อดีตสมาชิกสภาผู้แทนราษฎรจังหวัดประจวบคีรีขันธ์ 7 สมัย และอดีตสมาชิกสภาผู้แทนราษฎรระบบบัญชีรายชื่อ อดีตผู้ช่วยเลขานุการรัฐมนตรีว่าการกระทรวงวิทยาศาสตร์และเทคโนโลยี อดีตผู้ช่วยเลขานุการรัฐมนตรีว่าการกระทรวงอุตสาหกรรม อดีตผู้ช่วยเลขานุการรัฐมนตรีว่าการกระทรวงเกษตรและสหกรณ์

**ประวัติ**
วิเศษ ใจใหญ่ เกิดเมื่อวันที่ 7 มีนาคม พ.ศ. 2482 ณ ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ เป็นบุตรของนายสมศักดิ์ และ นางผึ้ง ใจใหญ่ สำเร็จการศึกษาระดับมัธยมศึกษาตอนปลาย จากโรงเรียนอำนวยศิลป์ พระนคร

**งานการเมือง**
วิเศษ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติไทย และได้รับเลือกติดต่อกันรวม 7 ครั้ง
วิเศษ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 38 สังกัดพรรคไทยรักไทย เมื่อ พ.ศ. 2544 และได้รับเลือกตั้งในครั้งดังกล่าว 

**สมาชิกสภาผู้แทนราษฎร**
วิเศษ ใจใหญ่ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดประจวบคีรีขันธ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดประจวบคีรีขันธ์ สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองประจวบคีรีขันธ์
หมวดหมู่:นักการเมืองจากจังหวัดประจวบคีรีขันธ์
หมวดหมู่:สมาชิกสภาผู้แทนราษฎรจังหวัดประจวบคีรีขันธ์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนอำนวยศิลป์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ดวงนภา ศรีตะลา

ดวงนภา ศรีตะลา แอน เป็นนักกีฬาฟุตบอลหญิงทีมชาติไทย ผู้ซึ่งทำหน้าที่เป็นกัปตันทีม

**ประวัติ**
ไฟล์:Sunisa, Kanjana, Duangnapa.jpg|thumb|left|280px|จากซ้ายไปขวา: สุนิสา สร้างไธสง, กาญจนา สังข์เงิน และดวงนภา ศรีตะลา
ดวงนภา ศรีตะลา เป็นชาวจังหวัดกำแพงเพชร เธอเริ่มเล่นฟุตบอลตั้งแต่สมัยยังเด็ก และเข้าศึกษาระดับชั้นมัธยมศึกษาที่โรงเรียนปางศิลาทองศึกษา ซึ่งเป็นโรงเรียนที่มีชื่อเสียงด้านฟุตบอลหญิงของจังหวัด
ต่อมา ดวงนภาเข้าแข่งขันฟุตบอลในตำแหน่งกองหน้าให้แก่ทีมจังหวัดกำแพงเพชรในการแข่งขันกีฬาเยาวชนแห่งชาติ ครั้งที่ 20 โดยทีมของเธอได้รับรางวัลเหรียญทองแดง หลังจากนั้น เธอได้รับการคัดเลือกเข้าร่วมทีมฟุตบอลหญิงทีมชาติไทยรุ่นอายุไม่เกิน 19 ปี ที่ซึ่งเธอเธอมักได้รับเลือกเข้าร่วมทีมชาติไทยเรื่อยมาแทบทุกชุด
ในภายหลัง ดวงนภาได้เปลี่ยนไปทำหน้าที่ในตำแหน่งกองหลัง ซึ่งสามารถทำได้ดี และมีความชอบในตำแหน่งดังกล่าว จากนั้นไม่นาน เธอก็ได้ก้าวมาเป็นนักฟุตบอลกองหลังระดับแถวหน้าของประเทศ โดยทางผู้ฝึกสอนมักเลือกดวงนภาเป็นตัวเลือกแรก ๆ ของการแข่งขันในแต่ละเกม
วันที่ 16 กันยายน พ.ศ. 2556 ดวงนภาเข้าแข่งขันให้แก่ทีมชาติไทยในรายการเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศเมียนมาร์ โดยทีมของเธอเป็นฝ่ายแพ้ต่อฟุตบอลหญิงทีมชาติออสเตรเลียรุ่นอายุไม่เกิน 19 ปี ที่ 2 ประตูต่อ 3 
เดือนธันวาคม พ.ศ. 2556 ดวงนภาได้เข้าแข่งขันฟุตบอลในซีเกมส์ 2013 ที่จัดขึ้น ณ เมืองมัณฑะเลย์ ประเทศเมียนมาร์ โดยได้พบกับฟุตบอลหญิงทีมชาติเวียดนามในรอบชิงชนะเลิศ
ดวงนภาเป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลหญิงทีมชาติเมียนมาร์ ในการแข่งขันฟุตบอลหญิงเอเชียนคัพ 2014 ที่จัดขึ้น ณ ประเทศเวียดนาม และเธอเป็นผู้ทำหน้าที่ร่วมกับทีมชาติไทย เมื่อครั้งที่พบกับฟุตบอลหญิงทีมชาติเวียดนาม ซึ่งเป็นทีมเจ้าภาพการแข่งขันรายการดังกล่าว โดยทีมของได้เธอเป็นฝ่ายชนะที่ 2 ประตูต่อ 1 ส่งผลให้ทีมชาติไทยได้รับสิทธิ์เข้าร่วมการแข่งขันฟุตบอลโลกหญิง 2015 ที่ประเทศแคนาดาได้เป็นครั้งแรกของประวัติศาสตร์

**เกียรติประวัติ**

**ฟุตบอล**
ทีมเยาวชนจังหวัดกำแพงเพชร- เหรียญทองแดง เหรียญทองแดง กีฬาเยาวชนแห่งชาติ ครั้งที่ 20 ที่จังหวัดสุโขทัย
ทีมชาติไทย- เหรียญทอง เหรียญทอง ฟุตบอลในซีเกมส์ 2013 ที่เมืองมัณฑะเลย์ ประเทศเมียนมาร์

**ฟุตซอล**
ทีมกรุงเทพมหานคร- เหรียญเงิน เหรียญเงิน กีฬาฟุตซอลในกีฬาแห่งชาติครั้งที่ 41 ที่จังหวัดเชียงใหม่

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ประวัติ ดวงนภา ศรีตะลาfix-attempted=yes- ดวงนภา ศรีตะลา- ดวงนภา ศรีตะลา
หมวดหมู่:นักฟุตบอลหญิงทีมชาติไทย
หมวดหมู่:นักฟุตบอลหญิงชาวไทย
หมวดหมู่:กองหลังฟุตบอล
หมวดหมู่:กองหน้าฟุตบอล
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักฟุตซอลชาวไทย
หมวดหมู่:นักฟุตบอลจากจังหวัดกำแพงเพชร
หมวดหมู่:นักกีฬาจากกรุงเทพมหานคร
หมวดหมู่:ผู้เล่นในฟุตบอลโลกหญิง 2015
หมวดหมู่:ผู้เล่นในฟุตบอลโลกหญิง 2019
หมวดหมู่:ผู้ได้รับเครื่องราชอิสริยาภรณ์ ร.ท.ภ.
โรงเรียนเพ็ญพิทยาคม

โรงเรียนเพ็ญพิทยาคม (Phenpittayakhom School) เป็นโรงเรียนมัธยมศึกษา ประจำอำเภอเพ็ญ จังหวัดอุดรธานี โดยเปิดสอนในระดับชั้นมัธยมศึกษาตอนต้น (ม.1-3) และตอนปลาย (ม.4-6) แผนการเรียนในระดับชั้นมัธยมปลายมีทั้งหมด 3 แผนการเรียน ได้แก่ แผน 1 แผนการเรียนวิทยาศาสตร์ - คณิตศาสตร์ แผน 2 แผนการเรียนภาษาอังกฤษ-ภาษาจีน และแผน 3 แผนการเรียนทั่วไป โรงเรียน ตั้งอยู่บนถนน เพ็ญ - นิคม ห่างจากอำเภอเพ็ญ ประมาณ 2 กิโลเมตร บ้านวังบัวเหลือง ตำบลเพ็ญ อำเภอเพ็ญ จังหวัดอุดรธานี ส่วนใหญ่นิยมเรียกชื่อสั้นๆ ว่า “เพ็ญพิทย์”

**ประวัติโรงเรียน**
ปี พ.ศ. 2509 ระหว่างปลายเดือนกันยายนถึงเดือนตุลาคมได้เกิดอุทกภัยร้ายแรงเป็นเหตุให้พื้นที่จังหวัดต่าง ๆ ที่ตั้งอยู่ใกล้ฝั่งแม่น้ำโขงเกิดความเสียหายจากน้ำท่วมบริเวณพื้นที่ตำบลจอมศรี อำเภอเพ็ญ จังหวัดอุดรธานี ก็ได้รับความเสียหายจากอุทกภัยครั้งนี้ด้วย ประชาชน ทั่วประเทศต่างมีจิตเมตตาบริจาคเครื่องอุปโภคบริโภคมาช่วยเหลือเป็นอันมาก

พระบาทสมเด็จพระเจ้าอยู่หัวภูมิพลอดุลยเดชพร้อมด้วยสมเด็จพระนางเจ้าพระบรม ราชินีนาถและสมเด็จพระราชชนนี ทรงเป็นห่วงราษฎรได้เสด็จมาเยี่ยมราษฎรที่ประสบอุทกภัย การเสด็จครั้งแรกมีนายสุวรรณ รื่นยศ อธิบดีกรมประชาสงเคราะห์ ได้มารอรับเสด็จที่อำเภอเพ็ญด้วย อธิบดีกรมประชาสงเคราะห์ได้กล่าวกับนายอำเภอเพ็ญว่า "เพื่อเป็นการปลอบขวัญประชาชน นายอำเภอเห็นควรทำอย่างไร" นายอำเภอเพ็ญได้เรียนว่า "ใคร่จะได้โรงเรียนสัก 1 หลัง ฝากเป็นอนุสรณ์แก่พี่น้องชาวอำเภอเพ็ญ"

เดือนธันวาคม พ.ศ. 2509 ได้รับการจัดสรรเงินที่กรมประชาสงเคราะห์ได้รับบริจาคช่วยเหลือน้ำท่วมมาให้สร้างโรงเรียนดังกล่าว ในวงเงิน 350,000 บาท อำเภอจึงได้ดำเนินการสร้างโรงเรียน 1 หลังตามแบบ 104 เป็นอาคารไม้ชั้นเดียวมี 7 ห้องเรียน สร้างในที่ดินราชพัสดุ หลังที่ว่าการอำเภอเพ็ญ เยื้องด้านทิศตะวันตกในที่ดิน 15 ไร่เศษพร้อมด้วยบ้านพักครู 1 หลัง ห้องน้ำห้องส้วม 1 หลัง 4 ที่ สร้างเสร็จทำการส่งมอบอำเภอเมื่อวันที่ 11 ตุลาคม 2511 และได้ตั้งชื่อตามกรมที่จัดสรรเงินว่า " โรงเรียนประชาสงเคราะห์ 7 "

อนึ่ง อำเภอได้พิจารณาว่าอำเภอนี้ยังไม่มีโรงเรียนมัธยมศึกษาเลยแม้กระทั่งโรงเรียนราษฎร์ อำเภอจึงขอใช้โรงเรียนนี้เป็นโรงเรียนมัธยมศึกษารับนักเรียนตั้งแต่ระดับมัธยมศึกษาปีที่ 1 - 3 และเปิดป้ายโรงเรียนตั้งแต่วันศุกร์ที่ 12 เมษายน 2511 มีนายองอาจ วุฒิเสน เป็นผู้บริหารคนแรก

ต่อมาโรงเรียนเห็นว่าที่ดินที่โรงเรียนตั้งอยู่ซึ่งมีจำนวน 15 ไร่เศษนั้นจะน้อยเกินไปสำหรับการขยายตัวของนักเรียนซึ่งมีอัตราเพิ่มอย่างรวดเร็วจึงได้ดำเนินการติดต่อขอที่ดินเอกชนและได้รับความร่วมมือบริจาคที่ดิน โรงเรียนได้รับมอบที่ดินดังกล่าวซึ่งตั้งอยู่ ณ บ้านวังบัวเหลือง หมู่ที่ 13 อำเภอเพ็ญ จังหวัดอุดรธานี จำนวนรวมกันได้ 66 ไร่ 3 งาน 20 ตารางวาเมื่อ พ.ศ. 2515 และเปิดทำการสอนมาจนถึงปัจจุบัน

**แหล่งข้อมูลอื่น**
  โรงเรียนเพ็ญพิทยาคม
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาอุดรธานี
หมวดหมู่:โรงเรียนที่ก่อตั้งในปี พ.ศ. 2511
หมวดหมู่:สถานศึกษาในอำเภอเพ็ญ
เนนโดรอยด์

เนนโดรอยด์ (nendoroido) เป็นฟิกเกอร์พลาสติก ความสูงประมาณ 10 เซนติเมตร จากบริษัท Good Smile Company ตั้งแต่ปี พ.ศ. 2549 เนนโดรอยด์จะมีต้นแบบมากจากตัวละครในการ์ตูนอนิเมะ มังงะ และรวมถึงตัวละครจากวิดีโอเกม โดยจะถูกออกแบบให้มีลักษณะศีรษะใหญ่ ส่วนลำตัวเล็ก เพื่อให้ดูมีลักษณะน่ารัก ส่วนใบหน้ารวมถึงส่วนอื่นๆ ของร่างกายสามารถถอดสับเปลี่ยนได้ ทำให้สามารถเปลี่ยนการแสดงสีหน้า จัดวางท่าได้
ภายใต้ชื่อแบรนด์เนนโดรอยด์มีแยกเป็นหลายผลิตภัณฑ์ย่อย เช่น พีทีทเนนโดรอยด์ อุปกรณ์เสริมอื่นๆ รวมถึงตุ๊กตายัดนุ่น นอกจากนี้ยังมีหลายวิดีโอเกมที่ใช้เนนโดรอยด์เป็นตัวละครในการเดินเรื่องด้วย

**อ้างอิง**

**แหล่งข้อมูลอื่น**
  Nendoroid date=2014-02-09  - Official English Site-  Good Smile Company - Manufacturer Site: English version-  Nendoroid Generation - Official Site 
หมวดหมู่:ของเล่นฟิกเกอร์ขนาดเล็ก
น้ำทิ้ง

ซ้าย: ขวดใส่น้ำทิ้งจากสำนักงาน และ ขวา: น้ำทิ้งที่ผ่านการบำบัด
น้ำทิ้ง (graywater) เป็นน้ำเสียประเภทหนึ่งที่เกิดขึ้นจากการใช้งานตามบ้านเรือนและสำนักงาน โดยต่างจากน้ำโสโครกที่เป็นน้ำเสียที่ไม่มีการปนเปื้อนจากสิ่งปฏิกูลจากมนุษย์ น้ำทิ้งเกิดจากการใช้งานทั่วไป เช่น การล้างมือ การอาบน้ำ การซักผ้า หรือการล้างจาน ซึ่งเป็นน้ำเสียที่ง่ายในการบำบัดและสามารถนำกลับมาใช้งานใหม่ได้ในบริเวณตัวพื้นที่ เช่นใช้การชักโครก หรือใช้ในการรดน้ำต้นไม้ อย่างไรก็ตามการใช้น้ำที่มีส่วนผสมของสบู่สามารถส่งผลต่อพื้นพันธุ์ได้ 
การนำน้ำทิ้งมาใช้ใหม่นั้นนอกจากช่วยในการประหยัดน้ำดิบแล้ว ยังช่วยในการลดปริมาณน้ำเสียที่เกิดขึ้นภายในพื้นที่อีกด้วย ซึ่งช่วยในการลดค่าขนส่งในการนำไปบำบัดในบริเวณเมืองที่มีท่อน้ำทิ้งนำไปบำบัดในโรงงานบำบัดน้ำเสีย 

**อ้างอิง**
หมวดหมู่:มลพิษทางน้ำ
หม่อมเจ้าพระสมเด็จพระพุฒาจารย์ (ทัด)

หม่อมเจ้าพระสมเด็จพระพุฒาจารย์ พระนามเดิม หม่อมเจ้าทัด ราชสกุลเสนีวงศ์ (9 ตุลาคม พ.ศ. 2365 - 10 มิถุนายน พ.ศ. 2443) อดีตเจ้าคณะอรัญวาสี เจ้าคณะใหญ่คณะกลาง และเจ้าอาวาสวัดพระเชตุพนวิมลมังคลารามราชวรมหาวิหาร

**พระประวัติ**
หม่อมเจ้าพระสมเด็จพระพุฒาจารย์ มีพระนามเดิมว่าหม่อมเจ้าทัด ประสูติเมื่อวันพุธ แรม 9 ค่ำ เดือน 11 ปีมะเมีย ตรงกับวันที่ 9 ตุลาคม พ.ศ. 2365  เป็นพระโอรสในพระสัมพันธวงศ์เธอ กรมหลวงเสนีบริรักษ์ กับหม่อมบุญมา 
ในรัชสมัยพระบาทสมเด็จพระนั่งเกล้าเจ้าอยู่หัว หม่อมเจ้าทัดได้ผนวชเป็นสามเณรที่วัดพระศรีรัตนศาสดาราม แล้วไปเล่าเรียนกับพระมหาโต ที่วัดระฆังโฆสิตารามวรมหาวิหาร จนอายุครบอุปสมบทในปี พ.ศ. 2385 จึงผนวชเป็นภิกษุที่วัดพระศรีรัตนศาสดาราม มีสมเด็จพระอริยวงษญาณ (ด่อน) เป็นพระอุปัชฌาย์ พระมหาโตเป็นพระกรรมวาจาจารย์ ผนวชแล้วไปประทับที่วัดระฆังโฆสิตารามตามเดิม 
พ.ศ. 2392 ได้สอบพระปริยัติธรรมซึ่งจัดที่วัดพระเชตุพนวิมลมังคลาราม ได้เป็นเปรียญธรรม 3 ประโยค ถึงปี พ.ศ. 2404 ได้สอบอีกที่วัดพระศรีรัตนศาสดาราม ได้เพิ่มอีก 4 ประโยค รวมเป็นเปรียญธรรม 7 ประโยค
พ.ศ. 2407 ได้รับแต่งตั้งเป็นพระราชาคณะที่ หม่อมเจ้าพุทธุปบาทปิลันทน์
ต่อมาในปี พ.ศ. 2415 ตรงกับสมัยรัชกาลที่ 5 จึงได้เป็นเจ้าอาวาสวัดระฆังฯ แทนสมเด็จพระพุฒาจารย์ (โต พรหมรังสี) ที่มรณภาพ 
พ.ศ. 2430 เป็นพระราชาคณะผู้ใหญ่ที่ หม่อมเจ้าพระพุทธุปบาทปิลันธน์พระธรรมเจดีย์ กระวีวงษนายก ตรีปิฎกบัณฑิตย มหาคณฤศร บวรสังฆาราม คามวาสี ต่อมาย้ายไปครองวัดพระเชตุพนวิมลมังคลารามราชวรมหาวิหาร และว่าการคณะกลาง
พ.ศ. 2435 ได้เลื่อนสมณศักดิ์เป็นพระราชาคณะเจ้าคณะรองฝ่ายเหนือที่ หม่อมเจ้าพระพิมลธรรม์ มหันตคุณ วิบุลปรีชาญาณนายก ตรีปิฎกคุณาลังการภูษิต อุตรทิศคณฤศร บวรสังฆาราม คามวาสี 
พ.ศ. 2437 ได้รับสถาปนาเป็นสมเด็จพระราชาคณะเจ้าคณะอรัญวาสีและเจ้าคณะใหญ่คณะกลางที่ หม่อมเจ้าพระสมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณ สิริสุนทรพรตจาริก อรัญญิกมหาปรินายก ตรีปิฎกโกศล วิมลมัชฌิมคณฤศร บวรสังฆาราม คามวาสี อรัญญวาสี
หม่อมเจ้าพระสมเด็จพระพุฒาจารย์สิ้นชีพิตักษัยด้วยพระโรคชรา เมื่อวันอาทิตย์ ขึ้น 13 ค่ำ เดือน 7 ปีชวด ตรงกับวันที่ 10 มิถุนายน พ.ศ. 2443 เวลาบ่าย 2 โมงเศษ สิริชันษา 10 ได้รับโกศไม้สิบสองประกอบศพ ได้รับพระราชทานเพลิงศพพร้อมกับสมเด็จพระวันรัต (แดง สีลวฑฺฒโน) เมื่อวันที่ 15 กุมภาพันธ์ พ.ศ. 2444

**พงศาวลี**

**อ้างอิง**
ทัด
หมวดหมู่:ภิกษุในสังกัดคณะสงฆ์มหานิกาย
หมวดหมู่:เจ้าคณะใหญ่หนกลาง
หมวดหมู่:เจ้าคณะอรัญวาสี
หมวดหมู่:เจ้าอาวาสวัดพระเชตุพนวิมลมังคลารามราชวรมหาวิหาร
หมวดหมู่:เจ้าอาวาสวัดระฆังโฆสิตารามวรมหาวิหาร
หมวดหมู่:เปรียญธรรม 7 ประโยค
หมวดหมู่:เกจิอาจารย์
หมวดหมู่:หม่อมเจ้าชาย
หมวดหมู่:ราชสกุลเสนีวงศ์
หมวดหมู่:ภิกษุที่เป็นเจ้านายในราชวงศ์จักรี
หมวดหมู่:บุคคลจากกรุงเทพมหานคร
เจพูตราย

เจพูตราย (ᨻᩕᨸᩮ᩠ᨶᨧᩮᩢ᩶ᩣᨧᩮᨻᩪᨲᩕᩣ᩠ᨿ) เป็นเจ้าผู้ครองเชียงใหม่ภายใต้การปกครองของพม่าระหว่างปี พ.ศ. 2218 ถึง พ.ศ. 2250 ที่ปรากฏในตำนานพื้นเมืองเชียงใหม่ 

**การกล่าวถึงในหลักฐานทางประวัติศาสตร์และการตีความ**
ไฟล์:Minye Aungdin Nat.jpg|thumb|เจ้าชายมี่นเยอองทิน หนึ่งใน 37 นะหลวงของพม่า
ตำนานพื้นเมืองเชียงใหม่ระบุถึงพระองค์เพียงครั้งเดียวว่า "ศักราช ๑๐๓๗ ปีดับเหม้า...เอาลูกพระเจ้าเจพูตรายขึ้นนั่งแท่นแก้วก็ปีนั้น" ในขณะที่พงศาวดารโยนกระบุว่า "ลุศักราช ๑๐๔๗...ลูกพระเจ้าเจกุตราได้ครองเมืองนครเชียงใหม่" พระองค์จึงเป็นที่รู้จักกันในนาม เจพูตราย บุตรเจ้าเจกุตรา และเป็นที่รู้จักอย่างแพร่หลายจากการศึกษาตำนานพื้นเมืองเชียงใหม่หรือหลักฐานชั้นหลังที่นำตำนานพื้นเมืองเชียงใหม่ไปอ้างอิง เช่น พงศาวดารโยนก
อย่างไรก็ตาม ตัวตนของเจพูตรายขัดแย้งกับข้อมูลผู้ปกครองเชียงใหม่จากหลักฐานของพม่า และจากข้อโต้แย้งเกี่ยวกับตัวตนของเจ้าเมืองแพร่ และอุปราชอึ้งแซะ ทำให้เกิดข้อโต้แย้งว่า บันทึกเกี่ยวกับเจพูตรายนั้นผิดเพี้ยนมาจากบันทึกเกี่ยวกับพระเจ้ามังกะยอดินแห่งพม่า โดยพระองค์เป็นพระโอรสของมี่นเยอองทิน (Minyè-aunghtin, မင်းရဲအောင်တင်) เจ้าชายแห่งซีบุดะรา (Siputtara, စည်ပုတ္တရာ)

**ดูเพิ่ม**
 พระเจ้ามังกะยอดิน- มีนเยยานดา- มีนเยนอระทา

**หมายเหตุ**

**อ้างอิง**
หมวดหมู่:พระมหากษัตริย์ล้านนา
หมวดหมู่:ข้อถกเถียงทางประวัติศาสตร์
งานโย

งานโย (Nga Nyo) เป็นเมียวหวุ่นแห่งเชียงใหม่ภายใต้การปกครองของพม่า ระหว่างปี พ.ศ. 2261/2262 ไทยสากล (จ.ศ. 1080) - พ.ศ. 2270 ไทยสากล โดยงานโยเป็นเมียวหวุ่นแห่งเชียงใหม่ท่านแรกที่เป็นสามัญชน

**ประวัติ**

**การกล่าวถึงโดยตำนานพื้นเมืองเชียงใหม่**
งานโยถูกกล่าวถึงในตำนานพื้นเมืองเชียงใหม่ในนาม มังแรนะร่า (ᨾᩢ᩠ᨦᩁᩯᨶᩁ᩵ᩣ) โดยระบุว่าแต่เดิมมังแรนะร่าเป็นผู้ครองเมืองเลงหรือเมืองแลง และขึ้นครองเมืองเชียงใหม่ในเดือนกรกฎาคม พ.ศ. 2250/2251 ไทยสากล (จ.ศ. 1069)
ในปี พ.ศ. 2269/2270 ไทยสากล (จ.ศ. 1088) เมืองน่านขาดเจ้าผู้ครองเมือง พระนาขวาและเหล่าขุนนางจึงร้องขอเจ้าเมืองพระองค์ใหม่จากเมืองเชียงใหม่ ผู้ปกครองเมืองเชียงใหม่และผู้ปกครองเมืองเชียงแสนกราบทูลต่อพระเจ้าตะนินกันเหว่ พระองค์จึงทรงแต่งตั้งให้พญาหลวงตื๋นจากเมืองเชียงใหม่ไปเป็นเจ้าเมืองน่านในเดือนมีนาคม

**การกล่าวถึงโดยหลักฐานอื่น**
งานโยอาจเป็นบุคคลเดียวกับมังแรหน่อรถาที่ถูกกล่าวถึงโดยราชวงศาพื้นเมืองเชียงใหม่ ต้นฉบับใบลานวัดเชียงมั่นว่า เป็นผู้ปกครองเมืองเชียงใหม่ระหว่างปี พ.ศ. 2263/2264 ไทยสากล (จ.ศ. 1082) - พ.ศ. 2270/2271 ไทยสากล (จ.ศ. 1089) อย่างไรก็ตาม พงศาวดารเชียงใหม่ ต้นฉบับใบลานวัดพระสิงห์เมืองเชียงรายระบุว่า มังแรหน่อรถาตายในปีเดียวกันกับเมียวหวุ่นพระองค์ก่อนหน้า ซึ่งหมายถึง มีนเยนอระทา

**การก่อกบฏของชาวเชียงใหม่**
ในสมัยของงานโย ขุนนางพม่าได้เรียกเก็บภาษีอย่างหนักและกดขี่ราษฎร ปี พ.ศ. 2270 ไทยสากล เทพสิงห์ร่วมกับชาวบ้านชาวเมือง ประหารงานโยแล้วขึ้นครองเมืองเชียงใหม่ ชาวพม่าบางส่วนหลบหนีไปยังเมืองเชียงแสน และบางส่วนเข้าสวามิภักดิ์กับเจ้าองค์นก

**หมายเหตุ**

**อ้างอิง**
หมวดหมู่:ผู้นำที่พ้นตำแหน่งจากรัฐประหาร​
ผัวชั่วคราว

ผัวชั่วคราว เป็นละครโทรทัศน์ไทยแนวประโลมโลก นำแสดงโดย นุสบา ปุณณกันต์, อริสรา บัวปรางค์, จิระ ด่านบวรเกียรติ, พิจิตตรา สิริเวชชะพันธ์, ภรัณยู โรจนวุฒิธรรม, ปิยะ ชนะสัตรู และนักแสดงชั้นนำอีกมากมาย เริ่มออกอากาศตอนแรกวันที่ 30 มิถุนายน พ.ศ. 2557–1 กันยายน พ.ศ. 2557 ทุกวันจันทร์ - พุธ เวลา 08.00 น. , 12.15 น. , 20.00 น. ต่อจากละครเรื่องดงดอกงิ้ว ทางสถานีโทรทัศน์ช่อง 8 ผลิตโดย บริษัท เกียรติระพี จำกัด ดูแลการผลิตโดย อิศริยา สายสนั่น อำนวยการผลิตโดย องอาจ สิงห์ลำพอง บทประพันธ์โดย นันทนา วีระชน บทโทรทัศน์โดย ส. แต่งพสุเลิศ กำกับการแสดงโดย ภูมิภัทร สังวาลย์วรกุล

**เนื้อเรื่อง**

**รายชื่อนักแสดงนำ**
 นุสบา ปุณณกันต์  รับบทเป็น  ลำเภาพา- จิระ ด่านบวรเกียรติ  รับบทเป็น  คตกริช- อริสรา บัวปรางค์  รับบทเป็น  วิลิปดา- ธนา ลิมปยารยะ  รับบทเป็น  พุฒินันท์- พิจิตตรา สิริเวชชะพันธ์  รับบทเป็น  ลำเพยพรรณ- ปิยะ ชนะสัตรู  รับบทเป็น  แฟรงค์- อรินทร์มาศ บุญครองทรัพย์  รับบทเป็น  พิมพ์สนม- อรวรรษา ฐานวิเศษ  รับบทเป็น  ดูฟอง- ภรัณยู โรจนวุฒิธรรม  รับบทเป็น  อธิป- กรุณพล เทียนสุวรรณ  รับบทเป็น  เชิดศักดิ์- อำภา ภูษิต  รับบทเป็น  อำไพ- ภัณฑิลา ฟูกลิ่น  รับบทเป็น  อุ๋ย- เรืองฤทธิ์ วิสมล  รับบทเป็น  โอม- ธัญญา รัตนมาลากุล  รับบทเป็น  ลิลลี่

**นักแสดงรับเชิญ**
 ภัสสร บุญยเกียรติ  รับบทเป็น  วิมล- มอริส เค  รับบทเป็น  เจ๊บอนนี่- ชัยวัฒน์ ทองแสง  รับบทเป็น  กอล์ฟ- ชนานา นุตาคม  รับบทเป็น  ซินดี้
*ด.ช.ยงศิลป์ วงศ์พนิตนนท์ รับบท พุฒินันท์ (วัยเด็ก)
*ด.ช.สุทธินันท์ เทียนสุวรรณ รับบท อธิป (วัยเด็ก)
*ด.ช.อิงครัต ดำรงค์ศักดิ์กุล รับบท คตกริช (วัยเด็ก)
*ด.ช.ปัญกร จันทศร รับบทเป็น ด.ช.ไตรวิน ลิ้มพัฒนะธรรม (วิน) 
*ด.ญ.จิรดา โมแรน รับบทเป็น ด.ญ.ปรัชญา ลิ้มพัฒนะธรรม (นา)

**อ้างอิง**

**แหล่งข้อมูลอื่น**
  เรื่องย่อละคร ผัวชั่วคราว : Manager Online date=2014-08-06 - 742-  : Pua Chua Krao
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 8
หมวดหมู่:ละครโทรทัศน์แนวประโลมโลกไทย
หมวดหมู่:ละครโทรทัศน์ที่กำกับโดย ภูมิภัทร สังวาลย์วรกุล
สถาปัตยกรรมใน พ.ศ. 2556

สถาปัตยกรรมใน พ.ศ. 2556 เกี่ยวข้องกับบางเหตุการณ์สำคัญ

**อาคาร**
วันเวิลด์เทรดเซ็นเตอร์ในนครนิวยอร์ก สหรัฐอเมริกา คืออาคารที่สูงที่สุดอันดับ 3 ของโลก (ในขณะนั้น)- 2 มกราคม - หอสมุดเจมส์ บี ฮันท์ จูเนียร์ เปิดทำการในรัฐนอร์ทแคโรไลนา - มีนาคม - อาคารใหม่ของพิพิธภัณฑ์สัตว์น้ำแห่งชาติเดนมาร์ก เปิดทำการในกรุงโคเปนเฮเกน- 25 เมษายน - ศูนย์ประธานาธิบดีจอร์จ ดับเบิลยู บุช เปิดทำการในเมืองดัลลัส รัฐเท็กซัส- 10 พฤษภาคม - วันเวิลด์เทรดเซ็นเตอร์ นครนิวยอร์ก กลายเป็นตึกที่สูงที่สุดในสหรัฐอเมริกา และสูงอันดับสามของโลก (ในขณะนั้น) โดยมีกำหนดการแล้วเสร็จในปลายปี 2013 - 1 มิถุนายน - พิพิธภัณฑ์แห่งชาติอารยธรรมเมดิเตอร์เรเนียนและยุโรป เปิดทำการในเมืองมาร์แซย์ ฝรั่งเศส- 10 มิถุนายน - คายานทาวเวอร์ อาคารที่สูงที่สุดในโลกที่มีการบิด 90 องศา เสร็จสมบูรณ์ในดูไบ- 3 กันยายน - หอสมุดเบอร์มิงแฮม หอสมุดที่ใหญ่ที่สุดในสหราชอาณาจักรเสร็จสมบูรณ์ในเบอร์มิงแฮม และมีพื้นที่สาธารณะใหญ่ที่สุดในยุโรป- 13 พฤศจิกายน - โฟร์เวิลด์เทรดเซ็นเตอร์ นครนิวยอร์ก สร้างเสร็จสมบูรณ์- 30 กันยายน - หอสมุดสาธารณะแซนดีเอโก เปิดทำการในเมืองแซนดีเอโก รัฐแคลิฟอร์เนีย 
** เดอะเอสเอสอี ไฮดรอ อารีนา เปิดทำการในกลาสโกว์ สกอตแลนด์- เมอคิวลีซิตีทาวเวอร์ สร้างเสร็จสมบูรณ์ กรุงมอสโก รัสเซีย กลายเป็นตึกที่สูงที่สุดในยุโรป- หอศิลป์เทตบริเตน ได้รับการบูรณะใหม่ในกรุงลอนดอน อังกฤษ- รางวัล Emporis Skyscraper คือ เดอะชาร์ด กรุงลอนดอน อังกฤษ

**ดูเพิ่ม**
 สถาปัตยกรรมใน พ.ศ. 2555
หมวดหมู่:สิ่งก่อสร้างตั้งแต่ พ.ศ. 2556
หมวดหมู่:สถาปัตยกรรม
ปลาม้ามังกร

ปลาม้ามังกร หรือ ปลาจระเข้หิน หรือ ปลาผีเสื้อกลางคืน (Seamoth, Dragonfish) เป็นสกุลของปลาทะเลกระดูกแข็งสกุลหนึ่ง ใช้ชื่อสกุลว่า 	Eurypegasus (/ยู-รี-เพ-กา-ซัส/) อยู่ในวงศ์ปลาผีเสื้อกลางคืน (Pegasidae)
แบ่งออกได้เป็น 2 ชนิด กระจายพันธุ์ตามท้องทะเลตามแนวปะการังแถบอินโด-แปซิฟิก และฮาวาย เป็นปลาที่เคลื่อนไหวช้า
*Eurypegasus draconis (Linnaeus, 1766) – ปลาผีเสื้อกลางคืน	 
*Eurypegasus papilio (Gilbert, 1905) – ปลาผีเสื้อกลางคืนฮาวาย

**อ้างอิง**

**แหล่งข้อมูลอื่น==